Ehdotus: Euroopan parlamentin ja neuvoston asetus rautatieliikenteen tilastoista /* KOM/2000/0798 lopull. - COD 2001/0048 */



Virallinen lehti nro 180 E , 26/06/2001 s. 0094 - 0107



Ehdotus: EUROOPAN PARLAMENTIN JA NEUVOSTON ASETUS rautatieliikenteen tilastoista (komission esittämä) PERUSTELUT Yleiset perustelut ja tavoitteet 1. Rautatieliikenteen edistäminen on tärkeä osa yhteistä liikennepolitiikkaa. Tämän perusteena on taloudellinen tehokkuus, energiankulutuksen supistaminen ja liikenteen ympäristövaikutusten vähentäminen. Tähän yleiseen tavoitteeseen on pyritty yhteisön eri toimenpiteillä, erityisesti yhteisön rautateiden kehittämisestä 29 päivänä heinäkuuta 1991 annetulla neuvoston direktiivillä 91/440/ETY [1] ja komission strategisilla asiakirjoilla, kuten valkoisella kirjalla Strategia yhteisön rautateiden elvyttämiseksi [2]. Vuonna 1998 komissio ehdotti uutta toimenpidekokonaisuutta direktiivin 91/440/ETY vahvistamiseksi. [3] Nämä toimenpiteet ovat Euroopan parlamentin ja neuvoston käsiteltävinä. [4] [1] EYVL L 237, 24.8.1991 s. 25. [2] KOM(96)421 lopullinen, 30.7.1996. [3] KOM(98)480 lopullinen, 22.7.1998. [4] Ks. KOM(2000) 575 lopullinen, 15.9.2000. Rautatieliikennettä on lisäksi edistetty merkittävillä investoinneilla rautateiden infrastruktuuriin. Nämä kuuluvat Euroopan laajuisten verkkojen sekä rakenne- ja koheesiorahastojen liikenneosaan. 2. Rautatieliikennettä koskevia yhteisön tilastoja tarvitaan rautatiealan kehityksen seurantaan, jotta voitaisiin arvioida 1 kohdassa mainittujen yhteisön toimien vaikutusta ja tukea uusien toimien valmistelua. Rautatieliikenteen tilastoilla on erityisen suuri merkitys rautatieliikenteen markkinoita koskevalle Euroopan tarkkailujärjestelmälle, joka on määrä perustaa ehdotetun Euroopan parlamentin ja neuvoston direktiivin mukaisesti, jolla muutetaan yhteisön rautateiden kehittämisestä annettua neuvoston direktiiviä 91/440/ETY.4 3. Rautatieliikenteen turvallisuuden parantaminen on toinen keskeinen tekijä, jonka merkitys korostuu entisestään. Yhdenmukaisten turvallisuustietojen saanti on olennainen ennakkoedellytys rautatieliikenteen turvallisuuden kehityksen seurannalle, eri kuljetusmuotojen turvallisuuden vertailulle sekä esikuva-analyysien (benchmarking) toteuttamiselle eri jäsenvaltioiden ja eri rautatieyritysten välillä. Tällä asetuksella korjataan turvallisuutta koskevien vertailukelpoisten tilastotietojen puuttuminen, jota on yleisesti pidetty virallisten rautatietietilastojen puutteena. 4. Rautatieliikennettä koskevat tilastot kerätään neuvoston direktiivin 80/1177/ETY [5] mukaisesti, mutta kyseisessä säädöksessä on tiettyjä puutteita: [5] EYVL L 350, 23.12.1980, s. 23. - Se koskee ainoastaan rahtikuljetuksia, mutta rautatieliikennettä koskevat yhteisön toimet edellyttävät tietoja myös matkustajaliikenteestä ja turvallisuudesta. - Siihen sisältyy luettelo rautatielaitoksista, joiden tiedot on kerättävä. Rautateiden rakennemuutoksen myötä ala on jakautunut infrastruktuurin hoitajiin ja operaattoreihin (rautatieyrityksiin), markkinoille on tullut uusia operaattoreita, osa direktiivissä mainituista laitoksista ei enää ole toiminnassa ja osa niistä on muuttanut tehtäväänsä siten, että ne nyt jakavat markkinat sellaisten operaattoreiden kanssa, jotka eivät sisälly mainittuun luetteloon. - Koottavat tilastot eivät vastaa alan nykytarpeita. - Kyseisissä tilastoissa on havaittu merkittäviä laatuongelmia. - Direktiiviin ei sisälly säännöksiä sen mukauttamisesta komiteamenettelyn mukaisesti. Yhteisön toimiin rautatieliikenteen edistämiseksi sisältyy alueellinen ulottuvuus. Myös tämän vuoksi tarvitaan direktiivissä 80/1117 säädettyä tarkempaa alueellista jaottelua, jotta rahti- ja matkustajaliikenteen virtoja voidaan tulevaisuudessa kuvata aluekohtaisesti kaikkialla EU:ssa. Nämä puutteet yhdessä tekevät direktiivin 80/1177/ETY korvaamisen tarpeelliseksi. 5. Direktiivissä 80/1177/ETY määritettyjen tilastotietojen lisäksi jäsenvaltiot toimittavat Eurostatille vapaaehtoispohjalta myös tiettyjä muita rautatieliikennettä koskevia tilastoja. Kun tarkastellaan eri keinoja direktiivin 80/1177/ETY korvaamiseksi, yksi mahdollisuus olisi kaikkien rautatieliikenteen tilastotietojen kerääminen vapaaehtoispohjalta. Tämä vaihtoehto hylättiin sillä perusteella, että kaupallisilla rautatieliikenteen markkinoilla tarvitaan selkeitä ja kaikkia operaattoreita koskevia velvoitteita, joita myös sovelletaan kaikkiin operaattoreihin. Näin ei koidu vaaraa siitä, että tietoja vapaaehtoisesti toimittava operaattori joutuisi taloudellisesti muita epäedullisempaan asemaan. 6. Alan uusi säädös tarjoaa myös mahdollisuuden komiteamenettelyn käyttöönottoon ja kansallisten viranomaisten osuuden selkiyttämiseen näiden tilastotietojen keruussa ja niiden toimittamisessa Eurostatille. Oikeusperusta ja ehdotettu asetus 7. Rautatieliikenteen tilastoja koskevan asetuksen ehdotettu oikeusperusta on perustamissopimuksen yhteisön tilastoja koskeva 285 artikla. Ehdotus sisältyy komission työohjelmaan vuodelle 2000. [6] [6] KOM(2000)155 lopullinen, Liite, ohjelma nro 2000/233. 8. Uusi säädös annetaan direktiivin sijasta asetuksena, koska tarkoituksena on, että sitä voidaan soveltaa jäsenvaltioissa suoraan, ilman saattamista osaksi kansallista lainsäädäntöä. Tästä huolimatta jäsenvaltioiden viranomaiset voivat asetuksessa määritettyjä tilastotietoja kerätessään käyttää menetelmiä, joissa otetaan huomioon jäsenvaltioiden erilaiset olosuhteet. Asetuksen käyttäminen vastaa vuodesta 1997 muissa tilastoalan säädöksissä omaksuttua linjaa. Asetuksen keskeiset piirteet 9. Asetuksella pyritään määrittämään rautatieliikenteen tilastoille yhteiset säännöt ja antamaan asetuksen liitteessä määritelmät tietyille tilastotaulukoille. Säännöt koskevat määritelmiä, tietojen keruuseen, toimittamiseen ja levittämiseen liittyviä sääntöjä sekä komiteamenettelyä, jolla hyväksytään täydentäviä toimenpiteitä ja myöhemmin mukautetaan asetusta. Niihin sisältyy myös säännöksiä tilastotietojen laadun ylläpitämiseksi sekä arviointia ja Euroopan parlamentille ja neuvostolle annettavia raportteja koskevia säännöksiä. Asetuksessa on lisäksi säännöksiä, jotka liittyvät asetuksen kattavuuteen rautatieliikenteen osalta. 10. Määritelmät annetaan 2 artiklassa. Teknisiä lisämääritelmiä, joita tarvitaan kohtuullisen yhdenmukaisuuden varmistamiseksi, hyväksytään komiteamenettelyn mukaisesti (11 artikla), vaikka samalla tunnustetaan, että käytännössä ei voida antaa oikeudellisesti sitovia määritelmiä kaikille tilastotietojen keruussa käytettäville termeille. Onnettomuustilastojen osalta (liite H) on selvää, että erilaisten raportointikäytäntöjen vuoksi on sallittava tietojen ilmoittaminen nykyisten kansallisten määritelmien mukaisesti viiden vuoden ajan, vaikka pitkän aikavälin tavoitteena onkin yhteisten määritelmien noudattaminen. 11. Tietojen keruuta koskevassa asetuksen 5 artiklassa pyritään erittäin joustavaan toimintatapaan, jotta kansallisten viranomaisten ja operaattoreiden kustannukset jäisivät mahdollisimman pieniksi ja jotta nykyisiä tiedonkeruutoimia voitaisiin hyödyntää. Vaikka koordinoinnista ja laadunvarmistuksesta vastaavatkin edelleen kansalliset viranomaiset, myös muut nimetyt organisaatiot voivat osallistua tietojen keruuseen. Joidenkin jäsenvaltioiden oletetaan esimerkiksi keräävään rautatieliikenteen tilastotiedot infrastruktuurin hoitajan kautta (joka kerää osan näistä tiedoista joka tapauksessa omiin tarkoituksiinsa). On myös mahdollista, että jotkin jäsenvaltiot nimeävät ammattimaisen organisaation tähän tehtävään. Tässä yhteydessä ilmoitetaan myös selvästi, että eri tyyppisiä tiedon lähteitä voidaan vapaasti yhdistellä tarvittavien tilastotietojen tuottamiseksi. 12. Kuten muissakin tilastoalan säädöksissä tilastotietojen toimittamista Eurostatille koskevat tekniset järjestelyt (6 artikla) hyväksytään myöhemmin komiteamenettelyllä. Tämä on myönteistä, koska näin koodiluetteloista ja tiedostomuodoista voidaan keskustella jäsenvaltioiden kanssa ja niitä voidaan testata ennen lopullisten versioiden hyväksymistä. 13. Asetuksessa säädetään kaikkien liitteiden A-H mukaisesti kerättyjen tietojen levittämisestä (7 artikla) sillä edellytyksellä, että suojataan niitä tietoja, joiden osalta rautatieyritykset ovat nimenomaisesti pyytäneet erityiskäsittelyä tietojen luottamuksellisuuden vuoksi. Ehdotetuissa taulukoissa annettavien tietojen yksityiskohtaisuutta on tarkoituksellisesti rajattu, jotta tietoja voitaisiin levittää paljastamatta kaupallisista syistä arkaluotoisia tietoja. Liitteen 1 mukaisesti ilmoitettuja tietoja ei voida levittää, ellei tätä koskevia erityissäännöksiä anneta myöhemmin komiteamenettelyn mukaisesti. 14. Laatua ja raportteja koskevissa säännöksissä (8 ja 9 artikla) korostetaan sitä, että suositukset, jotka eivät ole oikeudellisesti sitovia, täydentävät säädöstä ja ovat tärkeä tuki tilastojen laadun parantamisessa, kun asetusta pannaan täytäntöön. Lisäksi korostetaan näiden tilastojen laadun, kustannusten ja niistä saatavien hyötyjen arviointia. 15. Komiteamenettelyllä (10 ja 11 artikla) varmistetaan, että asetuksen säännöksiä voidaan mukauttaa sen täytäntöönpanosta saatavien kokemusten perusteella. Eurostat aikoo ehdottaa yhdenmukaisia teknisiä määritelmiä, yksinkertaistetun ilmoituksen soveltamista koskevia sääntöjä ja tietojen toimittamista koskevia teknisiä standardeja, kun ne on saatu täysin testattua. Komissio ehdottaa tässä tapauksessa sopivimmaksi menettelyksi neuvoston päätöksen 1999/468/EY [7] mukaista sääntelymenettelyä. [7] EYVL L 184, 17.7.1999 s. 23. 16. Asetuksen soveltamisalaa koskevat useat säännökset. Asetuksen 2 artiklan mukaan yleisenä tavoitteena on, että asetus koskee kaikkia Euroopan unionin rautateitä ja että kukin jäsenvaltio toimittaa tiedot oman alueensa rautatieliikenteestä. Jos tietty operaattori toimii useammassa kuin yhdessä jäsenvaltiossa - mikä yleistyy jatkuvasti - kansalliset viranomaiset pyytävät operaattorilta toimintamaittain eriteltyjä tietoja, jotta kansalliset tiedot voidaan kerätä. Kustannustehokkuuden vuoksi jäsenvaltiot voivat jättää ilmoitustensa ulkopuolelle myös tietyt vähämerkityksisten rautateiden luokat ja kaikkein pienimmät operaattorit. Kumulatiivisena kynnysarvona on enintään kahden prosentin osuus markkinoista. Tätä kynnysarvoa voidaan tarvittaessa muuttaa komiteamenettelyllä. Pienimpien operaattoreiden jättäminen tietojen ulkopuolelle aiheuttaa vähäisen harhan tilastoihin, mutta tilanne kuitenkin paranee verrattuna nykyisin saatavilla oleviin tietoihin, joista usein puuttuvat huomattavan suurien operaattoreiden tiedot. Pienimpien operaattoreiden kustannusten pienentämiseksi asetuksessa on yksinkertaistettua ilmoitusta koskevia säännöksiä (4 artikla, liitteet B ja D). Yksinkertaisen ilmoituksen soveltamista koskevat säännöt hyväksytään komiteamenettelyllä. Liitteessä I annetaan luettelo kunkin liitteen kattamista rautatieyrityksistä, jotta käyttäjät voivat tulkita tilastotaulukkoja oikein. 17. Asetuksessa säädetään täysin uusista yhteisön tilastoista, jotka koskevat rautateiden matkustajaliikennettä. Matkustajaliikenteen tietoja koskevat erityisvaatimukset annetaan liitteissä C ja D; näissä on pyritty ottamaan huomioon rajoitukset, jotka liittyvät rautatiematkustajia koskevien tietojen keruumenetelmiin. Rautateiden matkustajaliikennettä koskevia lisätilastoja (esim. suurinopeusvuorojen erottelua tai kaupunkiliikenteen erottamista kaupunkien välisestä liikenteestä) on kaavailtu, mutta ne eivät sisälly nykyiseen ehdotukseen, koska Eurostatin mielestä tällaisten tilastojen edellyttämiä menetelmiä olisi kehitettävä vapaaehtoisten ilmoitusten pohjalta. Kerättävät tiedot 18. Kerättävät tiedot määritellään liitteissä A-H (4 artikla). Rahtikuljetusten ja matkustajaliikenteen keskeiset vuositaulukot ovat liitteissä A-D, ja keskeiset neljännesvuosittaiset indikaattorit määritellään liitteessä E. Intermodaalisten rahtikuljetusten tilastot sisältyvät nyt liitteisiin A ja B. 19. Liitteissä F ja G on tarkoitus toimittaa tietoja rautatieliikenteen alueellisista ilmiöistä, myös liikennevirroista NUTS 2 -tason alueiden välillä ja rautatieverkossa. Verkon liikennevirtatiedot vastaavat tietoja, joita nyt tieliikenteen osalta kerätään UNECEn koordinoimissa viisivuosittaisissa E-teiden laskennoissa. Eurostat aikoo antaa suosituksen rautatietieverkkoja koskevien tietojen keräämiseen soveltuvista menetelmistä. Suositus perustuu vuosina 1997 ja 1998 toteutetusta tutkimuksesta saatuihin kokemuksiin ja UNECEssa käynnissä olevaan työhön. Liitteessä G annetaan tämän työn edellyttämä oikeudellinen perusta, mutta siinä ei täysin yksityiskohtaisesti määritellä toimitettavia tietoja. Asetuksen kustannukset ja hyödyt 20. Tämän asetuksen täytäntöönpano aiheuttaa joitakin lisäkustannuksia liikennetilastoista vastaaville kansallisille viranomaisille ja rautatieyrityksille. 21. Joissakin jäsenvaltioissa kansalliset viranomaiset ovat jo nyt vastuussa rautatieliikennettä koskevien yhteisön tilastojen keruusta, sekä neuvoston direktiiviin 80/1177/ETY mukaisista tiedoista että Eurostatille vapaaehtoisesti toimitettavista tiedoista. Näiden maiden osalta liitteiden A-F mukaiset lisäkustannukset ovat vähäiset, koska kerättävien tietojen kokonaismäärä kasvaa vain hiukan. Lisäys koskee lähinnä uusien, aiemmin tilastojen ulkopuolelle jääneiden operaattoreiden sisällyttämistä tietoihin. Muissa jäsenvaltioissa keskeinen rautatieyritys, joka jatkaa aiemman rautatiehallinnon toimintaa, on toimittanut neuvoston direktiivissä 80/1177/ETY tarkoitetut tiedot suoraan Eurostatille. Näissä maissa kansallisten viranomaisten on asetuksen mukaisesti otettava vastuu toiminnan koordinoinnista ja tietojen laadusta, vaikka tietojen keruu voidaankin 5 artiklan säännösten mukaisesti antaa toisen tehtäväksi. Kansallisten viranomaisten osallistuminen on olennaista, jotta rautatieliikenteen tilastotietojen kattavuus ja laatu voidaan taata, kun kansallisilla rautatiekuljetusmarkkinoilla toimii useita kaupallisia yrittäjiä. Tämän vuoksi näissä maissa kansallisille viranomaisille koituu väistämättä joitakin lisäkustannuksia. 22. Rautatieoperaattoreiden on toimitettava otteita omiin tietojärjestelmiinsä sisältyvistä tiedoista ja laadittava tiivistelmäraportteja, jotka toimitetaan kansallisille viranomaisille, jotka vastaavat rautatieliikenteen tilastojen keruusta ja niiden toimittamisesta Eurostatille. Käytännössä useimmat operaattorit laativat jo nyt tällaisia raportteja omaa hallintoaan ja osakkeenomistajiaan varten ja toimittavat vastaavia tietoja toimialaorganisaatioille, kuten kansainväliselle rautatieliitolle (UIC). Yrityksille koituvat lisäkustannukset ovatkin nähtävästi vähäisiä. 23. Pienten operaattoreiden yksinkertaistettua ilmoitusta koskevat säännöt vähentävät täytäntöönpanon kustannuksia sekä operaattoreiden että kansallisten viranomaisten osalta. 24. Liitteissä F ja G määriteltyjen tietojen keruuseen liittyy tiettyjä lisäkustannuksia, jotka koskevat kaikkia jäsenvaltioita ja operaattoreita, mutta näitä tietoja ei kerätä joka vuosi, joten keskimääräiset vuotuiset kustannukset ovat kohtuullisia suhteessa saatujen tietojen arvoon. 25. Edellä kohdissa 1-5 mainittujen tämän asetuksen keskeisten perusteiden lisäksi tämän asetuksen mukaisesti kerättävät yhteisön tilastot hyödyttävät lukuisia eri käyttäjiä eri jäsenvaltioissa, myös rautatieoperaattoreita. Asianomaisten kanssa käytyjen keskustelujen myötä mm. seuraavat edut ovat tulleet ilmi: - saadaan tietoa rautatieliikenteen markkinoista - saadaan tietoa, jota operaattorit voivat käyttää toimintansa esikuva-analyysiin (benchmarking) vertaamalla sitä alan keskimääräiseen toimintaan - saadaan tietoa, jota voidaan käyttää haettaessa rahoitusta suuriin hankkeisiin. Riippumattomasti validoidut tilastotiedot ovat hyödyllisiä pankeille, koska ne antavat objektiivista tietoa hankkeiden toteutettavuudesta. 2001/0048 (COD) Ehdotus: EUROOPAN PARLAMENTIN JA NEUVOSTON ASETUS rautatieliikenteen tilastoista EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 285 artiklan, ottavat huomioon komission ehdotuksen [8], [8] EYVL C , , s. . ottavat huomioon talous- ja sosiaalikomitean lausunnon [9], [9] EYVL C , , s. . ottavat huomioon alueiden komitean lausunnon [10], [10] EYVL C , , s. . noudattavat perustamissopimuksen 251 artiklassa määrättyä menettelyä [11], [11] EYVL C , , s. . sekä katsovat seuraavaa: (1) Rautatiet ovat merkittävä osa yhteisön liikenneverkkoja. (2) Komissio tarvitsee tilastotietoja tavaroiden ja matkustajien rautatiekuljetuksista, jotta se voi seurata ja kehittää yhteistä liikennepolitiikkaa sekä alueita koskevan politiikan ja Euroopan laajuisten verkkojen liikenneosuutta. (3) Komissio tarvitsee rautateiden turvallisuutta koskevia tilastotietoja, jotta se voi valmistella ja seurata liikenteen turvallisuuteen liittyviä yhteisön toimia. (4) Euroopan parlamentin ja neuvoston direktiivillä xx/xxx/ETY [12] muutetaan yhteisön rautateiden kehittämisestä annettua neuvoston direktiiviä 91/440/ETY ja perustetaan rautatieliikenteen markkinoita koskeva Euroopan tarkkailujärjestelmä, joka myös edellyttää rautatieliikennettä koskevia yhteisön tilastoja. [12] EYVL L , , s. . (5) Kaikista liikennemuodosta olisi kerättävä yhteisön tilastotiedot yhteisten käsitteiden ja standardien mukaisesti, ja olisi pyrittävä mahdollisimman hyvään eri liikennemuotojen vertailtavuuteen. (6) Koska rautatieala on neuvoston direktiivin 91/440/ETY [13] mukaisesti kokenut rakennemuutoksen ja koska sekä komission että muiden yhteisön rautatieliikennetilastojen käyttäjien tietotarpeet ovat muuttuneet, neuvoston direktiivin 80/1177/ETY [14] säännökset ovat vanhentuneet niiltä osin kuin ne koskevat tärkeimpien rataverkkojen rautatielaitoksilta kerättäviä tilastotietoja. [13] EYVL L 237, 24.8.1991, s. 25. [14] EYVL L 350, 23.12.1980, s. 23. (7) Rautatieliikenteen kaupallisilla markkinoilla toimii rinnakkain julkisessa ja yksityisessä omistuksessa olevia rautatieyrityksiä, mikä edellyttää, että kaikilta rautatieyrityksiltä vaadittavat tilastotiedot, joita Eurostat edelleen levittää, määritellään selkeästi. (8) Yhdenmukaisten tietojen tuottamiseen tarvittavien yhteiset tilastostandardien luominen on toimintaa, joka voidaan toteuttaa tehokkaasti vain yhteisön tasolla, perustamissopimuksen 5 artiklassa tarkoitetun toissijaisuusperiaatteen mukaisesti; kukin jäsenvaltio panee kyseiset standardit täytäntöön virallisten tilastojen tuottamisesta vastaavien elinten ja laitosten toimivallan mukaisesti. (9) Yhteisön tilastoista 17 päivänä helmikuuta 1997 annetulla neuvoston asetuksella (EY) N:o 322/97 [15] on luotu viitekehys tämän asetuksen säännöksille. [15] EYVL L 52, 22.2.1997, s. 1. (10) Koska tämän asetuksen täytäntöönpanon edellyttämät toimenpiteet ovat menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [16] 2 artiklassa tarkoitettuja laajakantoisia toimenpiteitä, niistä olisi päätettävä kyseisen päätöksen 5 artiklassa annetun sääntelymenettelyn mukaisesti. [16] EYVL L 184, 17.7.1999, P. 23. (11) Päätöksellä 89/382/ETY, Euratom [17] perustettua tilasto-ohjelmakomiteaa on kuultu mainitun päätöksen 3 artiklan mukaisesti, [17] EYVL L 181, 28.6.1989, s. 47. OVAT ANTANEET TÄMÄN ASETUKSEN: 1 artikla Tavoite Tämän asetuksen tavoitteena on vahvistaa yhteiset säännöt rautatieliikennettä koskevien yhteisön tilastojen laatimista varten. 2 artikla Soveltamisala Tämän asetuksen piiriin kuuluvat kaikki Euroopan unionin rautatiet. Kunkin jäsenvaltion on ilmoitettava tilastotiedot, jotka koskevat liikennettä sen kansallisella alueella. Jäsenvaltiot voivat jättää tämän asetuksen soveltamisalan ulkopuolelle - rautatieyritykset, jotka toimivat ainoastaan tai pääosin teollisuuslaitoksissa tai vastaavissa laitoksissa, myös satamissa - rautatieyritykset, jotka pääosin tarjoavat paikallisia matkailupalveluita, kuten toiminnassa säilytetyt historialliset höyryrautatiet - muut rautatieyritykset, joiden tonnikilometreinä tai matkustajakilometreinä mitattu osuus ilmoittavan maan rahtikuljetusten tai matkustajaliikenteen kokonaismarkkinoista on yhteensä vähemmän kuin 2 prosenttia. Tätä kynnysarvoa voidaan muuttaa 11 artiklan 2 kohdassa säädetyn menettelyn mukaisesti. 3 artikla Määritelmät 1. Tässä asetuksessa käytetään seuraavia määritelmiä: - 'ilmoittava maa': jäsenvaltio, joka toimittaa tietoja Eurostatille - 'kansalliset viranomaiset': kansalliset tilastolaitokset ja muut elimet, jotka kussakin jäsenvaltiossa vastaavat yhteisön tilastojen laadinnasta - 'rautatieyritys': kaikki julkiset tai yksityiset yritykset, jotka tarjoavat tavaroiden ja/tai matkustajien rautatieliikennepalveluita 2. Edellä 1 kohdassa annettuja määritelmiä voidaan mukauttaa ja tilastotietojen yhdenmukaisuuden edellyttämiä uusia määritelmiä voidaan hyväksyä 11 artiklan 2 kohdassa säädetyn menettelyn mukaisesti. 4 artikla Tietojen keruu 1. Kerättävät tilastotiedot on mainittu tämän asetuksen liitteissä. Liitteet kattavat seuraavat tietotyypit: - tavarakuljetusten vuosittaiset tilastot - yksityiskohtainen ilmoitus (liite A) - tavarakuljetusten vuosittaiset tilastot - yksinkertaistettu ilmoitus (liite B) - matkustajaliikenteen vuosittaiset tilastot - yksityiskohtainen ilmoitus (liite C) - matkustajaliikenteen vuosittaiset tilastot - yksinkertaistettu ilmoitus (liite D) - tavarakuljetusten ja matkustajaliikenteen neljännesvuosittaiset tilastot (liite E) - tavarakuljetusten ja matkustajaliikenteen alueelliset tilastot (liite F) - tilastot rautatieverkon liikennevirroista (liite G) - onnettomuustilastot (liite H) 2. Liitteissä B ja D säädetään yksinkertaistettua ilmoitusta koskevista vaatimuksista, joita jäsenvaltiot voivat käyttää tavanomaisesti käytettävien liitteiden A ja C mukaisten yksityiskohtaisten ilmoitusten vaihtoehtoina. Säännöt, joita jäsenvaltioiden on sovellettava määritellessään, mitkä yritykset kuuluvat yksinkertaistetun ilmoituksen piiriin, hyväksytään 11 artiklan 2 kohdassa säädetyn menettelyn mukaisesti. 3. Kutakin tietotyyppiä vastaavassa liitteessä täsmennetään - muuttujaluettelo ja vastaavat mittayksiköt - viitejaksot ja jaksottaisuus - taulukkoluettelo ja kunkin taulukon jaottelu - tietojen toimittamisen määräajat - ensimmäinen viitejakso, jolta tiedot toimitetaan - mahdollisesti tarvittavat lisähuomautukset. 4. Jäsenvaltioiden on liitteen I mukaisesti toimitettava myös luettelo rautatieyrityksistä, joita toimitettavat tilastot koskevat. 5. Tätä asetusta varten tavarat eritellään liitteen J mukaisesti. Vaaralliset tavarat eritellään lisäksi liitteen K mukaisesti. 6. Liitteiden määrää ja liitteiden sisältöä voidaan muuttaa 11 artiklan 2 kohdassa säädetyn menettelyn mukaisesti. 5 artikla Tietolähteet 1. Jäsenvaltiot voivat nimetä minkä hyvänsä julkisen tai yksityisen organisaation osallistumaan tämän asetuksen mukaisesti vaadittavien tietojen keruuseen. 2. Tarvittavat tiedot voidaan hankkia vapaasti yhdistelemällä seuraavista lähteistä: - pakolliset tutkimukset - hallinnolliset tiedot, myös sääntelystä vastaavien viranomaisten keräämät tiedot - tilastolliset estimointimenetelmät - rautatiealan toimialajärjestöjen toimittamat tiedot - erityistutkimukset. 3. Kansallisten viranomaisten on toteutettava toimenpiteitä käytettyjen tietolähteiden koordinoimiseksi ja Eurostatille toimitettavien tilastojen laadun varmistamiseksi. 6 artikla Tilastojen toimittaminen Eurostatille 1. Jäsenvaltioiden on toimitettava Eurostatille 4 artiklassa tarkoitetut tilastot. 2. Edellä 4 artiklassa tarkoitettujen tilastojen toimittamiseen liittyvistä järjestelyistä säädetään 11 artiklan 2 kohdassa määritetyn menettelyn mukaisesti. 7 artikla Levittäminen 1. Eurostat vastaa tämän asetuksen liitteissä A-H määritettyjen tietojen levittämisestä. Rautatieyritys voi kuitenkin esittää kansallisille viranomaisille pyynnön, jonka perusteella voidaan olla levittämättä tai levittää tilastosalaisuutta vaarantamatta sellaisia tietoja, joiden avulla kyseinen yritys voidaan epäsuorasti tunnistaa tai jotka eivät ole yleisesti saatavilla jäsenvaltion tasolla. Kansallisten viranomaisten on ilmoitettava Eurostatille tällaisista pyynnöistä sekä niihin liittyvästä pyyntöä tukevasta aineistosta. 2. Liitteen I mukaisesti ilmoitettuja tietoja levitetään ainoastaan siinä määrin kuin tällaista levittämistä koskevia erityissäännöksiä on annettu 11 artiklan 2 kohdassa määritetyn menettelyn mukaisesti. 8 artikla Tilastojen laatu 1. Eurostat laatii ja julkaisee menetelmäsuosituksia, joilla pyritään auttamaan jäsenvaltioita pitämään yllä tilastojen laatua. Suosituksissa otetaan huomioon kansallisten viranomaisten, rautatieyritysten ja rautatiealan toimialajärjestöjen parhaat toimintatavat. 2. Eurostat arvioi tilastotietojen laadun. Arviointia varten jäsenvaltioiden on toimitettava Eurostatin pyynnöstä tiedot tilastojen laadintaan käytetyistä menetelmistä. 9 artikla Kertomus Kun tietoja on kerätty kolmen vuoden ajan, komissio lähettää Euroopan parlamentille ja neuvostolle kertomuksen tämän asetuksen nojalla tehdystä työstä saaduista kokemuksista. Kertomukseen sisältyvät 8 artiklassa tarkoitetun laadunarvioinnin tulokset. Siinä arvioidaan myös alan tilastotietojen tarjonnasta saatavia etuja, niiden hankinnasta koituvia kustannuksia sekä yrityksille aiheutuvaa taakkaa. 10 artikla Täytäntöönpanomenettelyt Seuraavat täytäntöönpanomenettelyt toteutetaan 11 artiklan 2 kohdassa säädetyn menettelyn mukaisesti: - rautatieliikennetilastojen kattavuutta koskevien kynnysarvojen mukauttaminen (2 artikla) - määritelmien mukauttaminen tai lisämääritelmien hyväksyminen (3 artikla) - liitteiden sisällön mukauttaminen (4 artikla) - yksinkertaistetun ilmoituksen soveltamista koskevien sääntöjen hyväksyminen (4 artikla) - järjestelyt tietojen toimittamiseksi Eurostatille (6 artikla) - liitteen I mukaisesti ilmoitettujen tietojen levittäminen (7 artikla). 11 artikla Menettely 1. Komissiota avustaa neuvoston päätöksen 89/382/ETY, Euratom [18] 1 artiklalla perustettu tilasto-ohjelmakomitea. [18] EYVL L 181, 28.6.1989, s. 47. 2. Viittauksissa tähän kohtaan sovelletaan neuvoston päätöksen 1999/468/EY [19] 5 artiklassa säädettyä sääntelymenettelyä kyseisen päätöksen 7 artiklan 3 kohdan ja 8 artiklan mukaisesti. [19] EYVL L 184, 17.7.1999 s. 23. 3. Neuvoston päätöksen 1999/468/EY 4 artiklan 3 kohdassa tarkoitettu kausi on kolme kuukautta. 12 artikla Direktiivi 80/1177/ETY 1. Jäsenvaltioiden on toimitettava vuoden 2001 tulokset direktiivin 80/1177/ETY mukaisesti. 2. Kumotaan direktiivi 80/1177/ETY 1 päivästä tammikuuta 2002. 13 artikla Voimaantulo Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...] päivänä [...]kuuta [...]. Euroopan parlamentin puolesta Neuvoston puolesta Puhemies Puheenjohtaja LIITE A TAVARAKULJETUSTEN VUOSITTAISET TILASTOT - YKSITYISKOHTAINEN ILMOITUS Muuttujaluettelo ja mittayksiköt // kuljetetut tavarat: - tonneina - tonnikilometreinä kuljetettujen intermodaalisten kuljetusyksiköiden määrä: - lukumääränä -TEU-yksikköinä (konttien ja vaihtokorien osalta) Viitejakso // Vuosi Jaksottaisuus // Vuosittain Taulukkoluettelo ja kunkin taulukon jaottelu // Taulukko A1: kuljetetut tavarat kuljetustyypeittäin Taulukko A2: kuljetetut tavarat tavaratyypeittäin (liite J) Taulukko A3: kuljetetut tavarat kuormaus- ja purkamismaittain (kansainvälisten kuljetusten ja kauttakuljetusten osalta) Taulukko A4: kuljetetut tavarat vaarallisten tavaroiden luokittain (liite K) Taulukko A5: kuljetut tavarat lähetystyypeittäin Taulukko A6: intermodaalisissa kuljetusyksiköissä kuljetetut tavarat kuljetustyypeittäin ja kuljetusyksikkötyypeittäin Taulukko A7: lastattuina kuljetettujen intermodaalisten kuljetusyksiköiden määrä kuljetustyypeittäin ja kuljetusyksikkötyypeittäin Taulukko A8: tyhjinä kuljetettujen intermodaalisten kuljetusyksiköiden määrä kuljetustyypeittäin ja kuljetusyksikkötyypeittäin Tietojen toimittamisen määräaika // 5 kuukautta viitejakson päättymisestä Ensimmäinen viitejakso // 2002 Huomautukset // 1. Kuljetustyyppi jaotellaan seuraavasti: - kansallinen - kansainvälinen - saapuva - kansainvälinen - lähtevä - kauttakuljetus 2. Lähetystyyppi jaotellaan seuraavasti: - täydet junalastit - täydet vaunulastit - muut 3. Kuljetusyksikön tyyppi jaotellaan seuraavasti: - kontit ja vaihtokorit - puoliperävaunut (saattamattomat) - maantieajoneuvot (saatetut) 4. Taulukon A3 osalta Eurostat ja jäsenvaltiot voivat toteuttaa järjestelyjä, joilla helpotetaan muista jäsenvaltioista lähtöisin olevien tietojen konsolidointia, jotta kyseisten tietojen johdonmukaisuus voitaisiin taata. 5. Taulukon A4 osalta jäsenvaltioiden on ilmoitettava, mitkä liikenneluokat eivät mahdollisesti kuulu tietojen piiriin. LIITE B TAVARAKULJETUSTEN VUOSITTAISET TILASTOT - YKSINKERTAISTETTU ILMOITUS Muuttujaluettelo ja mittayksiköt // kuljetetut tavarat: - tonneina - tonnikilometreinä Viitejakso // Vuosi Jaksottaisuus // Vuosittain Taulukkoluettelo ja kunkin taulukon jaottelu // Taulukko B1: kuljetut tavarat kuljetustyypeittäin Taulukko B2: intermodaalisissa kuljetusyksiköissä kuljetetut tavarat kuljetustyypin mukaisesti jaoteltuna Tietojen toimittamisen määräaika // 5 kuukautta viitejakson päättymisestä Ensimmäinen viitejakso // 2002 Huomautukset // 1. Kuljetustyyppi jaotellaan seuraavasti: - kansallinen - kansainvälinen - saapuva - kansainvälinen - lähtevä - kauttakuljetus LIITE C MATKUSTAJALIIKENTEEN VUOSITTAISET TILASTOT - YKSITYISKOHTAINEN ILMOITUS Muuttujaluettelo ja mittayksiköt // matkustajaliikenne: - matkustajamääränä - matkustajakilometreinä Viitejakso // Vuosi Jaksottaisuus // Vuosittain Taulukkoluettelo ja kunkin taulukon jaottelu // Taulukko C1: matkustajat matkatyypeittäin (alustavat tiedot, ainoastaan matkustajamäärä) Taulukko C2: kansainväliset matkustajat lähtö- ja tulomaittain (alustavat tiedot, ainoastaan matkustajamäärä) Taulukko C3: matkustajat matkatyypeittäin (lopulliset konsolidoidut tiedot) Taulukko C4: kansainväliset matkustajat lähtö- ja tulomaittain (lopulliset konsolidoidut tiedot, ainoastaan matkustajamäärä) Tietojen toimittamisen määräaika // 8 kuukautta viitejakson päättymisestä (taulukot C1 ja C2) 14 kuukautta viitejakson päättymisestä (taulukot C3 ja C4) Ensimmäinen viitejakso // 2003 Huomautukset // 1. Matkatyyppi jaotellaan seuraavasti: - kansallinen - kansainvälinen 2. Taulukoiden C1 ja C2 osalta jäsenvaltiot voivat ilmoittaa ainoastaan ilmoittavan maan lipunmyyntitietoihin perustuvat alustavat tiedot. Taulukoiden C3 ja C4 osalta jäsenvaltiot ilmoittavat lopulliset konsolidoidut tiedot, joihin sisältyvät ilmoittavan maan ulkopuolisen lipunmyynnin tiedot. Nämä tiedot voidaan saada suoraan muiden maiden viranomaisilta tai lippuja koskevien kansainvälisten korvausjärjestelyjen kautta. LIITE D MATKUSTAJALIIKENTEEN VUOSITTAISET TILASTOT - YKSINKERTAISTETTU ILMOITUS Muuttujaluettelo ja mittayksiköt // matkustajaliikenne: - matkustajamääränä - matkustajakilometreinä Viitejakso // Vuosi Jaksottaisuus // Vuosittain Taulukkoluettelo ja kunkin taulukon jaottelu // Taulukko D1: matkustajat Tietojen toimittamisen määräaika // 8 kuukautta viitejakson päättymisestä Ensimmäinen viitejakso // 2003 Huomautukset // 1. Kuten taulukon C1 kohdalla myös taulukon D1 osalta jäsenvaltiot voivat ilmoittaa ainoastaan ilmoittavan maan lipunmyyntitietoihin perustuvat tiedot. LIITE E TAVARAKULJETUSTEN JA MATKUSTAJALIIKENTEEN NELJÄNNESVUOSITTAISET TILASTOT Muuttujaluettelo ja mittayksiköt // kuljetetut tavarat: - tonneina - tonnikilometreinä matkustajat: - matkustajamääränä - matkustajakilometreinä Viitejakso // Neljännesvuosi Jaksottaisuus // Neljännesvuosittain Taulukkoluettelo ja kunkin taulukon jaottelu // Taulukko E1: kuljetetut tavarat Taulukko E2: matkustajat Tietojen toimittamisen määräaika // 3 kuukautta viitejakson päättymisestä Ensimmäinen viitejakso // Vuoden 2002 ensimmäinen neljännes Huomautukset // 1. Taulukot E1 ja E2 voivat perustua alustaviin tietoihin, myös estimaatteihin. Taulukon E2 osalta jäsenvaltiot voivat ilmoittaa ainoastaan ilmoittavan maan lipunmyyntitietoihin perustuvat alustavat tiedot 2. Nämä tilastotiedot toimitetaan liitteiden A ja C piiriin kuuluvista yrityksistä. LIITE F TAVARAKULJETUSTEN JA MATKUSTAJALIIKENTEEN ALUEELLISET TILASTOT Muuttujaluettelo ja mittayksiköt // kuljetetut tavarat: - tonneina matkustajat: - matkustajamääränä Viitejakso // Vuosi Jaksottaisuus // joka viides vuosi Taulukkoluettelo ja kunkin taulukon jaottelu // Taulukko F1: kansalliset tavarakuljetukset kuormaus- ja purkamisalueittain (NUTS 2) Taulukko F2: kansainväliset tavarakuljetukset kuormaus- ja purkamisalueittain (NUTS 2) Taulukko F3: kansallinen matkustajaliikenne lähtö- ja määräalueittain (NUTS 2) Taulukko F4: kansainvälinen matkustajaliikenne lähtö- ja määräalueittain (NUTS 2) Tietojen toimittamisen määräaika // 12 kuukautta viitejakson päättymisestä Ensimmäinen viitejakso // 2003 Huomautukset // 1. Jos kuormaus- tai purkamispaikka (taulukot F1 ja F2) taikka lähtö- tai määräpaikka (taulukot F3 ja F4) on Euroopan talousalueen ulkopuolella, jäsenvaltiot ilmoittavat ainoastaan maan. 2. Jäsenvaltioiden avustamiseksi näiden taulukoiden laadinnassa Eurostat toimittaa jäsenvaltioille luettelon UIC:n asemakoodeista ja niitä vastaavista NUTS-koodeista. 3. Taulukoissa F3 ja F4 jäsenvaltiot voivat ilmoittaa lipunmyyntitietoihin perustuvat tiedot. 4. Nämä tilastotiedot toimitetaan liitteen A ja C piiriin kuuluvista yrityksistä. LIITE G TILASTOT RAUTATIEVERKON LIIKENNEVIRROISTA Muuttujaluettelo ja mittayksiköt // tavarakuljetukset: - junien määrä matkustajaliikenne: - junien määrä Viitejakso // Vuosi Jaksottaisuus // joka viides vuosi Taulukkoluettelo ja kunkin taulukon jaottelu // Taulukko G1: tavarakuljetukset rataverkon osittain Taulukko G2: matkustajaliikenne rataverkon osittain Tietojen toimittamisen määräaika // 18 kuukautta viitejakson päättymisestä Ensimmäinen viitejakso // 2005 Huomautukset // 1. Jäsenvaltiot määrittävät joukon rataverkon osia siten, että niihin sisältyy vähintäänkin kansallisella alueella sijaitseva TEN-verkon rautatieosuus. Ne ilmoittavat Eurostatille - maantielliset sijaintitiedot ja muut tiedot, joita tarvitaan rataverkon kunkin osan tunnistamiseen ja sijoittamiseen, sekä tiedot osien välisistä yhteyksistä - tiedot kutakin rataverkon osaa käyttävien junien ominaisuuksista (myös kapasiteetista). 2. Euroopan laajuiseen rautatieverkkoon (TEN-verkkoon) kuuluviin rataverkon osiin on tiedoissa liitettävä lisätunnus, jotta TEN-rataliikennettä voidaan mitata. LIITE H ONNETTOMUUSTILASTOT Muuttujaluettelo ja mittayksiköt // - onnettomuuksien määrä (taulukot H1 ja H2) - kuolleiden määrä (taulukko H3) - vakavasti loukkaantuneiden määrä (taulukko H4) Viitejakso // Vuosi Jaksottaisuus // Vuosittain Taulukkoluettelo ja kunkin taulukon jaottelu // Taulukko H1: onnettomuuksien määrä onnettomuustyypeittäin Taulukko H2: niiden onnettomuuksien määrä, joihin liittyy vaarallisten tavaroiden kuljetus Taulukko H3: kuolleiden määrä onnettomuustyypeittäin ja henkilöryhmittäin Taulukko H4: vakavasti loukkaantuneiden määrä onnettomuustyypeittäin ja henkilöryhmittäin Tietojen toimittamisen määräaika // 5 kuukautta viitejakson päättymisestä Ensimmäinen viitejakso // 2002 Huomautukset // 1. Onnettomuustyyppi jaotellaan seuraavasti: - törmäykset (lukuun ottamatta tasoristeysonnettomuuksia) - raiteilta suistumiset - tasoristeyksiin liittyvät onnettomuudet - liikkeessä olevan liikkuvan kaluston aiheuttamat henkilöonnettomuudet - muut - yhteensä. 2. Taulukon H2 jaottelu on seuraava: - niiden onnettomuuksien kokonaismäärä, joihin liittyy vähintään yksi liitteessä K annetun tavaraluettelon mukaisia vaarallisia tavaroita kuljettava raideliikenneväline - niiden onnettomuuksien määrä, joissa vapautuu vaarallisia tavaroita. 3. Henkilöryhmät jaotellaan seuraavasti: - matkustajat - työntekijät (myös alihankkijat) - muut - yhteensä. 4. Taulukoiden H1-H4 tiedot toimitetaan kaikista tämän asetuksen piiriin kuuluvista rautateistä. 5. Tämän asetuksen viiden ensimmäisen soveltamisvuoden aikana jäsenvaltiot voivat ilmoittaa kansallisten määritelmien mukaiset tilastotiedot, jos (11 artiklan 2 kohdassa tarkoitetun menettelyn mukaisesti hyväksyttyjen) yhdenmukaisten määritelmien mukaisia tietoja ei ole saatavilla. LIITE I LUETTELO RAUTATIEYRITYKSISTÄ Muuttujaluettelo ja mittayksiköt // ks. jäljempänä Viitejakso // vuosi Jaksottaisuus // vuosittain Taulukkoluettelo ja kunkin taulukon jaottelu // ks. jäljempänä Tietojen toimittamisen määräaika // 5 kuukautta viitejakson päättymisestä Ensimmäinen viitejakso // 2002 Huomautukset // Kaikista rautatieyrityksistä, joita koskevat tiedot on toimitettu liitteiden A-H mukaisesti, annetaan jäljempänä lueteltavat tiedot (taulukko I1). Näillä tiedoilla - tarkistetaan, mitkä yritykset kuuluvat liitteiden A-H piiriin - validoidaan liitteiden A ja C kattavuus suhteessa rautatiekuljetusten kokonaismäärään. >TAULUKON PAIKKA> LIITE J TAVARALUOKITUS Seuraavia tavaraluokkia käytetään, kunnes uudesta luokituksesta säädetään 11 artiklan 2 kohdassa säädetyllä menettelyllä. >TAULUKON PAIKKA> LIITE K VAARALLISTEN TAVAROIDEN LUOKITUS 1 Räjähteet 2 Puristetut, nesteytetyt ja paineenalaisena liuotetut kaasut 3 Palavat nesteet 4.1 Helposti syttyvät kiinteät aineet 4.2 Helposti itsestään syttyvät aineet 4.3 Aineet, jotka veden kanssa kosketuksiin joutuessaan kehittävät palavia kaasuja 5.1 Sytyttävästi vaikuttavat (hapettavat) aineet 5.2 Orgaaniset peroksidit 6.1 Myrkylliset aineet 6.2 Tartuntavaaralliset aineet 7 Radioaktiiviset aineet 8 Syövyttävät aineet 9 Muut vaaralliset aineet ja esineet Huom.: Nämä luokat on määritelty vaarallisten tavaroiden kansainvälistä rautatiekuljetusta koskevissa määrityksissä, jotka tunnetaan yleisesti nimellä RID. Ne on hyväksytty vaarallisten aineiden rautatiekuljetuksia koskevan jäsenvaltioiden lainsäädännön lähentämisestä 23 päivänä heinäkuuta 1996 annetulla neuvoston direktiivillä 96/49//EY [20] ja siihen myöhemmin tehdyillä muutoksilla. [20] EYVL L 235, 17.09.1996 s. 25. Viimeisimmät muutokset ovat vaarallisten aineiden rautatiekuljetuksia koskevan jäsenvaltioiden lainsäädännön lähentämisestä annetun neuvoston direktiivin 96/49/EY mukauttamisesta tekniikan kehitykseen 13 päivänä joulukuuta 1996 annetussa komission direktiivissä 96/87/EY, EYVL L 335, 24.12.1996 s. 45. RAHOITUSSELVITYS 1. Toimenpiteen nimi Ehdotus Euroopan parlamentin ja neuvoston asetukseksi rautatieliikenteen tilastoista 2. Budjettikohta / -kohdat Pääluokka III (komissio), osa B momentti B5-600 ja B5-600A 3. Oikeusperusta Perustamissopimuksen 285 artikla 4. Toimenpiteen kuvaus 4.1 Toimenpiteen yleistavoite Ehdotetun asetuksen tavoitteena on luoda yhteiset säännöt rautatieliikennettä koskevien yhteisön tilastojen laatimiseksi. Tilastoja tarvitaan rautatieliikennettä (myös intermodaalikuljetuksia) koskevan yhteisön politiikan vaikutusten seurantaan sekä alan politiikan jatkuvan kehittämisen tueksi. Asetuksella korvataan nykyinen direktiivi (alueellisten tilastojen osana olevista rautateiden tavarakuljetusten tilastoista 4 päivänä joulukuuta 1980 annettu neuvoston direktiivi 80/1177/ETY), jonka mukaisesti tiedot toimitetaan ainoastaan rahtikuljetuksista ja jota ei voida enää täysimääräisesti panna täytäntöön, koska direktiivissä mainitaan tietojen toimittajina eräitä rautatiehallinnon laitoksia, joita ei enää ole. Asetuksessa määritetään joukko tilastotaulukoita, jotka koskevat rautateiden tavarakuljetuksia ja matkustajaliikennettä sekä rautatieonnettomuuksia. Lisäksi annetaan tärkeimmät määritelmät, joita tilastojen vertailukelpoisuuden takaaminen edellyttää. Siinä annetaan sääntöjä, jotka koskevat tilastojen kattavuutta rautatieyritysten osalta ja kansallisten viranomaisten ja muiden organisaatioiden tehtäviä tietojen keruun ja toimittamisen yhteydessä. Asetuksessa säädetään myös myöhemmästä tiedon siirtomuotoja koskevien sääntöjen hyväksymisestä ja asetuksen mukauttamisesta, esimerkiksi määritelmiin ja taulukkoluetteloon tehtävillä muutoksilla. 4.2 Toimenpiteen kesto ja sen uusimista tai voimassaolon jatkamista koskevat yksityiskohtaiset säännöt Tämän asetuksen mukaisten tietojen keruun ensimmäinen viitejakso on vuosi 2002. Asetus on voimassa, kunnes se kumotaan. Sen säännöksiä voidaan muuttaa komiteamenettelyllä. 5. Menojen ja tulojen luokitus 5.1 Pakollinen/ei-pakollinen Ei-pakolliset menot 5.2 Jaksotetut/jaksottamattomat määrärahat Jaksotetut määrärahat 5.3 Oletettu tulolaji Tilastojen myynti julkaisuna ja tietokantoina kattaa osittain Eurostatille koituvat tuotantokustannukset. 6. Meno- /tulolaji On suunniteltu, että jäsenvaltiot rahoittavat kansallisten viranomaisten toteuttaman tietojen keruu- ja siirtotyön eikä yhteisö osallistu sen rahoitukseen. Eurostatin työ yhteisön menetelmien kehittämiseksi ja dokumentoimiseksi ja tietojen käsittelemiseksi, analysoimiseksi ja levittämiseksi rahoitetaan täysimittaisesti. Työ toteutetaan tarvittaessa tutkimussopimusten ja palveluiden tarjoamista koskevien sopimusten avulla. Myös asiantuntijakokoukset rahoitetaan täysin. 7. Rahoitusvaikutukset 7.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde) Kansallisten viranomaisten toteuttaman työn kustannukset: kustannuksia ei arvioida tässä, koska rahoitukseen osallistumista ei ole suunniteltu. Eurostatin työn kustannukset: nykyisestä neuvoston direktiivistä 80/1177/ETY saatujen kokemusten pohjalta. 7.2 Kustannusten jakautuminen eri tekijöiden kesken Maksusitoumusmäärärahat, miljoonaa euroa (käypiin hintoihin) >TAULUKON PAIKKA> 7.3 Määrärahojen alustava aikataulu: talousarvion osaan B sisältyvät tutkimukset, asiantuntijat jne. Maksusitoumusmäärärahat, miljoonaa euroa (käypiin hintoihin) >TAULUKON PAIKKA> 7.4 Maksusitoumus- ja maksumäärärahojen aikataulu miljoonaa euroa >TAULUKON PAIKKA> 8. Petostenvastaiset toimenpiteet Uusia sääntöjä ja menettelyitä on hyväksytty tai niiden hyväksyminen on käynnissä. Ne koskevat keskeisiä talousarvioon liittyviä prosesseja: tarjouspyyntöjä, avustuksia, maksusitoumuksia, sopimuksia ja maksuja. Menettelyjä koskevat oppaat ovat kaikkien rahoitustoimiin osallistuvien saatavilla. Niillä pyritään selventämään vastuukysymyksiä, yksinkertaistamaan työvaiheita ja osoittamaan tarkastusta vaativat keskeiset kohdat. Oppaat tarkastetaan ja päivitetään säännöllisesti. 9. Kustannustehokkuusanalyysi 9.1 Määrälliset erityistavoitteet ja kohderyhmä - Erityistavoitteet: yhteys yleistavoitteeseen Toiminnan erityistavoitteet ovat: (1) tavaroiden ja matkustajien rautatiekuljetusta ja rautatieonnettomuuksia koskevien yhteisön tilastojen tarjoaminen käyttäjille. Näihin sisältyvät: - yksityiskohtaiset vuosittaiset tilastot rautateiden rahtikuljetuksista, myös intermodaalikuljetuksista, - yksityiskohtaiset vuosittaiset tilastot rautateiden matkustajaliikenteestä - neljännesvuosittaiset tiivistelmätilastot rahtikuljetuksista ja matkustajaliikenteestä - tilastot rahti- ja matkustajavirroista alueiden välillä - tilastot rautateiden rahtikuljetuksista ja matkustajaliikenteestä Euroopan laajuisessa verkossa (TEN); - tilastot rautatieonnettomuuksista. (2) sen varmistaminen, että kyseiset tilastot kerätään ja että niitä levitetään yhdenmukaisten käsitteiden ja määritelmien pohjalta - Kohderyhmä: eroteltava eri tavoitteiden osalta; osoitetaan yhteisön rahoitusosuuden loppuhyödyn saajat ja toimintaan osallistuvat välittäjät. Toimenpiteestä hyötyvät rautatieliikenteen tilastojen käyttäjät: yhteisön toimielimet, jäsenvaltioiden hallitukset, sääntelystä vastaavat virastot ja rautateiden infrastruktuurista vastaavat viranomaiset jäsenvaltioissa, rautatieyritykset, ammattialayhdistykset, matkustaja- ja tavarankuljetuspalveluita käyttävät yritykset ja yksityishenkilöt, rautatieliikennealalle tavaroita ja palveluita tarjoavat yritykset, tutkijat ja joukkoviestimet. Yhteisön rahoitusosuutta ei ole suunniteltu. 9.2 Toimenpiteen perustelut - Yhteisön rahoitustuen tarpeellisuus, erityisesti toissijaisuusperiaatteen kannalta Mitään yhteisön rahoitusosuutta ei ole kaavailtu. 9.3 Toimenpiteen seuranta ja arviointi Tämän asetuksen mukaisesti kerättyjen tilastotietojen laatu arvioidaan. Tähän sisältyy jäsenvaltioissa tilastojen laadintaan käytettyjen menetelmien tarkastelu (asetuksen 8 artikla). Kolmen vuoden kuluttua parlamentille ja neuvostolle annetaan kertomus, johon sisältyvät laadunarvioinnin tulokset sekä kyseisistä tilastoista saatujen hyötyjen analyysi suhteessa niiden aiheuttamiin kustannuksiin ja yrityksille koituvaan taakkaan (9 artikla). 10. Hallintomenot (Talousarvion pääluokka III, osa A) Henkilö- ja hallintoresurssien tarve katetaan vastaavalle pääosastolle (Eurostat) myönnetystä osuudesta. Todellisuudessa tarvittavien hallinnollisten voimavarojen määrä riippuu komission vuosittaisesta päätöksestä, joka koskee resurssien myöntämistä sen mukaisesti, millaiset henkilöstömäärät ja lisäykset budjettivallan käyttäjä on hyväksynyt. 10.1 Vaikutus henkilöstön määrään >TAULUKON PAIKKA> 10.2 Henkilöresurssien vaikutus menoihin euroa >TAULUKON PAIKKA> 10.3 Toimenpiteen aiheuttama muiden hallintomenojen lisäys Muiden hallintomenojen ei oleteta lisääntyvän. Työryhmiin ja virkamatkoihin liittyvät menot pysyvät tasolla, jota neuvoston direktiivin 80/1177/ETY mukainen toiminta edellyttää. Uusi asetus korvaa kyseisen direktiivin. Menojen nykyinen määrä on työryhmäkokousten osalta noin 9000 EUR/vuodessa ja virkamatkojen osalta noin 3000 EUR/vuodessa. VAIKUTUSTEN ARVIOINTI EHDOTUKSEN VAIKUTUS YRITYSTOIMINTAAN JA ERITYISESTI PIENIIN JA KESKISUURIIN YRITYKSIIN (PK-YRITYKSET) Ehdotuksen nimi Ehdotus Euroopan parlamentin ja neuvoston asetukseksi rautatieliikenteen tilastoista. Asiakirjan viitenumero KOM(2000)nnn Ehdotus 1. Miksi yhteisön lainsäädäntö on tarpeen tällä alalla ja mitkä ovat sen päätavoitteet, kun otetaan huomioon toissijaisuusperiaate- Tilastoja koskevaa yhteisön lainsäädäntöä tarvitaan, jotta tilastotiedoille saataisiin yhteiset tilastostandardit, joilla varmistetaan eri jäsenvaltioiden keräämien tietojen erittäin hyvä vertailtavuus. Tällaista vertailtavuutta edellyttävät kaikki käyttäjät, sekä yhteisön tasolla että jäsenvaltioissa ja alan yrityksissä. Kun kaikkia yrityksiä koskevat tietojen toimittamiseen liittyvät velvoitteet määritellään selkeästi, yritykset saavat lisäksi varmuuden siitä, että tietojen toimittamisesta ei koidu niille kilpailuhaittaa. Tämä voi muodostua ongelmaksi, jos tiedot toimitetaan pelkästään vapaaehtoisuuden pohjalta. Asetusehdotuksella pyritään luomaan yhteiset säännöt yhteisön rautatieliikennetilastojen laadinnalle. Asetuksessa määritetään joukko tilastotaulukoita, jotka koskevat rautateiden tavarakuljetuksia ja matkustajaliikennettä sekä rautatieonnettomuuksia. Lisäksi annetaan tärkeimmät määritelmät, joita tilastojen vertailukelpoisuuden takaaminen edellyttää. Siinä annetaan sääntöjä, jotka koskevat tilastojen kattavuutta rautatieyritysten osalta ja kansallisten viranomaisten ja muiden organisaatioiden tehtäviä tietojen keruun ja toimittamisen yhteydessä. Asetuksessa säädetään myös myöhemmästä tiedon siirtomuotoja koskevien sääntöjen hyväksymisestä ja asetuksen mukauttamisesta, esimerkiksi määritelmiin ja taulukkoluetteloon tehtävillä muutoksilla. Vaikutus yritystoimintaan 2. Mitä yrityksiä ehdotus koskee- - Yritystoiminnan alat rautatieyritykset (rautateiden operaattoreina toimivat yhtiöt) - Yritysten koko (pienten ja keskisuurten yritysten osuus) Aiemmin rautateiden kuljetuspalveluita tarjosi pääasiassa kunkin jäsenvaltion rautatiehallinto, joka myös toimitti tilastot kansallisille viranomaisille ja Eurostatille. Koska alaa on viime vuosina asteittain vapautettu kilpailulle ja sen rakenne on muuttunut, useimmilla jäsenvaltioilla on nyt infrastruktuurista vastaava viranomainen ja joukko operaattoriyrityksiä, joiden koko vaihtelee erittäin suuresta (aiempien rautatiehallintojen seuraajat) hyvin pieneen. Useimmiten alaa hallitsee yksi keskeinen operaattori (joskus rahtikuljetuksissa ja matkustajaliikenteessä eri operaattori), jonka osuus markkinoista (volyymistä) on 80 % tai enemmän. Uusilla pienillä operaattoreilla on kuitenkin jo nyt merkitystä, ja niiden markkinaosuuden uskotaan kasvavan. Yksi tämän asetuksen tavoitteista on tämän kasvun seuranta. Asetuksella säädetään tietovaatimuksista, jotka ovat yleisesti samanlaiset kaikkien yritysten osalta, mutta jäsenvaltioilla on mahdollisuus soveltaa yksinkertaista ilmoitusta yrityksiin, joiden (aggregoitu) osuus markkinoiden kokonaisvolyymistä on vähemmän kuin 10 %. Lisäksi jäsenvaltiot voivat jättää tilastoilmoitusten ulkopuolelle kaikkein pienimmät operaattorit (joiden aggregoitu osuus kokonaismarkkinoista on vähemmän kuin 2 %) sekä tietyt operaattoreiden eritysluokat, kuten matkailijarautatiet. - Ovatko yritykset keskittyneet yhteisön tietylle maantieteelliselle alueelle- Eivät. 3. Mitä yritysten on tehtävä noudattaakseen ehdotusta- Rautatieoperaattoreiden on toimitettava otteita omiin tietojärjestelmiinsä sisältyvistä tiedoista ja laadittava tiivistelmäraportteja, jotka toimitetaan kansallisille viranomaisille, jotka vastaavat rautatieliikenteen tilastojen keruusta ja niiden toimittamisesta Eurostatille. Käytännössä useimmat operaattorit laativat jo nyt tällaisia raportteja omaa hallintoaan ja osakkeenomistajiaan varten ja toimittavat vastaavia tietoja toimialaorganisaatioille, kuten kansainväliselle rautatieliitolle (UIC). Yrityksille koituvat lisäkustannukset ovatkin nähtävästi vähäisiä. 4. Mitkä ovat ehdotuksen todennäköiset talousvaikutukset - työllisyyteen- Ei vaikutuksia. - investointeihin ja uusien yritysten perustamiseen- Ei vaikutuksia. - yritysten kilpailukykyyn- Tämän asetuksen ansiosta saataville tulee tietoja, joita operaattorit voivat käyttää toimintansa esikuva-analyysiin (benchmarking) vertaamalla sitä alan keskimääräiseen toimintaan. Näin asetus voi tukea alan yritysten kilpailukyvyn parantamista. 5. Sisältyykö ehdotukseen toimenpiteitä, joiden tarkoituksena on ottaa huomioon pienten ja keskisuurten yritysten erityistarpeet (muihin ryhmiin verrattuna lievemmät tai erilaiset vaatimukset tms.)- Kyllä, asetuksessa on pieniä operaattoreita koskevia säännöksiä yksinkertaistetusta ilmoituksesta, ks. kohta 2 edellä. Kuuleminen 6. Luettelo ehdotuksen valmistelussa kuulluista tahoista ja niiden esittämien kantojen pääpiirteet: Euroopan rautatieyhteisö (CER) ilmoitti, että tätä ehdotusta koskeva tekninen kuuleminen siirrettäisiin kansainväliselle rautatieliitolle (UIC). UIC on tärkein toimialaorganisaatio, joka käsittelee raideliikenteen teknisiä kysymyksiä, myös tilastoja. Eurostat tekee tiivistä yhteistyötä UIC:n kanssa kaikissa hankkeissa, jotka liittyvät rautatieliikenteen tilastoihin, ja UIC osallistuu säännöllisesti rautatieliikenteen tilastoja käsittelevään Eurostatin työryhmään, joka kokoontuu vuosittain. Tästä ehdotuksesta UIC:tä on kuultu seuraavasti: - UIC osallistui aktiivisesti rautatieliikenteen tilastoja käsittelevän Eurostatin työryhmän neljään kokoukseen, joissa ehdotusta käsiteltiin (marraskuu 1997, tammikuu 1999, tammikuu 2000, huhtikuu 2000). Näissä kokouksissa UIC ilmaisi tukensa asetuksen taustalla oleville periaatteille ja esitti luonnostekstin parantamiseksi ehdotuksia, joista osa on sisällytetty lopulliseen luonnokseen. - Eurostat esitteli asetuksen keskeiset piirteet syyskuussa 1999 pidetyssä UIC:n seminaarissa, jonka aiheena oli "tilastot ja luottamuksellisuus". Kävi ilmi, että seminaarin osanottajat (jotka edustivat rautatieoperaattoreita) olivat yleisesti katsoen samaa mieltä kuin Eurostat (jota myös UIC tuki) siitä, että toimintaa koskevien tietojen rajoitettu paljastaminen tuo etuja kaikille toimijoille eikä vahingoita niiden kaupallisia etuja. - Syyskuussa 1999 Eurostat esitteli alustavan ehdotusluonnoksen myös UIC:n tilastoryhmän ohjauskomitealle. Komitean jäsenet eivät vastustaneet asetuksen periaatteita, mutta he esittivät useita kriittisiä havaintoja ja parannusehdotuksia, joista monet ovat vaikuttaneet tekstiin myöhemmin tehtyihin muutoksiin. Tämän kokouksen jälkeen UIC jakoi ehdotusluonnoksen jäsenyrityksilleen ja pyysi niitä esittämään huomiotaan siitä. Eurostatille esitettiin tämän jälkeen luonteeltaan varsin yksityiskohtaisia lisähuomioita sekä UIC:n välityksellä että suoraan rautatieliikenteen tilastoja käsittelevälle Eurostatin työryhmälle tammikuussa 2000 (ks. jäljempänä). Tietyt suuret rautatiealan operaattorit ja infrastruktuurin hoitajat (SNCB-B, DB Cargo-D, SNCF-F, FS Italia-I, RHK-FIN, VR-FIN, SJ-S) ovat osallistuneet rautatieliikenteen tilastoja käsittelevän Eurostatin työryhmän säännöllisiin kokouksiin. Ne ovat ilmaisseet tukensa asetuksen periaatteille, mutta tammikuussa 2000 pidetyssä kokouksessa ne toivat myös ilmi varauksia, jotka koskevat erityisesti yksityiskohtaisten matkustajatietojen toimittamiseen liittyviä teknisiä vaikeuksia, tiettyjen tietotyyppien (intermodaaliset tiedot, alueelliset tiedot) liiallista yksityiskohtaisuutta ja joihinkin muuttujiin ehdotettuja määritelmiä. Työryhmälle huhtikuussa 2000 esiteltyyn uuteen versioon sisältyy useita muutoksia näiden ongelmien voittamiseksi.